CELEX: 62020CN0251
Language: bg
Date: 2020-06-10 00:00:00
Title: Дело C-251/20: Преюдициално запитване от Cour de cassation (Франция), постъпило на 10 юни 2020 г. — Gtflix Tv/DR

7.9.2020   
            
            
               BG
            
            
               Официален вестник на Европейския съюз
            
            
               C 297/28
            
         
      Преюдициално запитване от Cour de cassation (Франция), постъпило на 10 юни 2020 г. — Gtflix Tv/DR
      (Дело C-251/20)
      (2020/C 297/38)
      Език на производството: френски
      
         Запитваща юрисдикция
      
      Cour de cassation
      
         Страни в главното производство
      
      
         Касатор: Gtflix Tv
      
         Ответник: DR
      
         Преюдициален въпрос
      
      Трябва ли разпоредбите на член 7, точка 2 от Регламент (ЕС) № 1215/2012 (1) да се тълкуват в смисъл, че лице, което счита, че разпространяването на клеветнически твърдения в интернет нарушава правата му, и претендира както поправяне на данни и заличаване на информация, така и обезщетение за произтичащите от тях неимуществени и имуществени вреди, може да предяви пред юрисдикциите на всяка държава членка, на чиято територия е достъпна или е била достъпна публикуваната в интернет информация, искане за обезщетение на вредата, причинена на територията на тази държава членка, в съответствие с решение eDate Advertising (т. 51 и 52) [Решение на Съда от 25 октомври 2011 г., съединени дела C-509/09 и C-161/10] или това лице трябва да отправи искането за обезщетение пред юрисдикция, компетентна да разпореди поправянето на данните и заличаването на клеветническите коментари в съответствие с решение Svensk Handel (т. 48) [Решение на Съда от 17 октомври 2017 г., дело C-194/16]?
      
         (1)  Регламент (ЕС) № 1215/2012 на Европейския парламент и на Съвета от 12 декември 2012 година относно компетентността, признаването и изпълнението на съдебни решения по граждански и търговски дела (ОВ L 351, 2012 г., стр. 1)